Folketing
2013-02-19

Det tror jeg var en meget fri fortolkning af, hvad jeg prøvede at sige før. Jeg tror ikke, at vi kan blive enige om at samarbejde om så mange ændringer af konventionerne, men jeg synes da, at det er helt relevant, at vi har danske parlamentarikere, som tager arbejdet i f.eks. Europarådet meget seriøst. Jeg er glad for, at hr. Martin Henriksen deltager i arbejdet. Så må man jo arbejde ud fra den overbevisning, man har. Jeg synes også, at det kunne være rart, hvis der var et større kendskab til arbejdet rundtomkring i verden og i de internationale fora. Jeg tvivler på, at befolkningen ville finde det så chokerende, som hr. Martin Henriksen lægger op til.